Hamborgarhryggurinn á enn fastar rætur í hjörtum landsmanna en neysla á lambakjöti á aðfangadag fer minnkandi . Þetta sýna niðurstöður könnunar MMR á matarvenjum landsmanna á aðfangadag sem framkvæmd var dagana 5. til 11. desember 2018 . Alls kváðust 49% landsmanna ætla að borða hamborgarhrygg sem aðalrétt á aðfangadagskvöld , 9% kváðust ætla að borða kalkún og önnur 9% lambakjöt ( annað en hangikjöt ) , 8% sögðu rjúpu vera á boðstólnum á sínu heimili , 5% nautakjöt og 4% svínakjöt ( annað en hamborgarhrygg ) . Þá kváðust tæp 16% ætla að gæða sér á annars konar aðalrétt en ofantöldu . Sjá má aukningu á fjölda þeirra sem kváðust ætla að borða hamborgarhrygg þessi jól en hlutfall þeirra hefur aukist um tæp þrjú prósentustig frá könnun ársins 2017 . Landsmenn 68 ára og eldri reyndust ólíklegri en svarendur annarra aldurshópa til að ætla að gæða sér á hamborgarhrygg á aðfangadagskvöld ( 43% ) en reyndust líklegust til að segjast ætla að borða rjúpu ( 11% ) eða nautakjöt ( 12% ) . Hlutfall þeirra sem sagðist ætla að borða annars konar mat en hér er talinn upp minnkaði með auknum aldri og var hæst hjá svarendum 18 - 29 ára ( 18% ) . Svarendur af landsbyggðinni sögðust líklegri til að borða hamborgarhrygg ( 56% ) eða lambakjöt annað en hangikjöt ( 13% ) á aðfangadagskvöld heldur en þeir af höfuðborgarsvæðinu . Íbúar höfuðborgarsvæðisins kváðust hins vegar líklegri til að gæða sér á kalkún ( 10% ) eða annars konar aðalrétt en þeim sem talinn er upp hér að ofan ( 19% ) . Hamborgarhryggur naut meiri vinsælda sem aðalréttur á aðfangadag á meðal stuðningsfólks Flokks fólksins ( 55% ) heldur en stuðningsfólks annarra flokka . MMR birtir ekki fréttatilkynningar úr könnunum sem eru unnar fyrir aðra eða fjármagnaðar af öðrum . Kannanir MMR eru unnar samkvæmt siðareglum ESOMAR . Notkun á efni heimil svo lengi sem heimilda ( vörumerkis MMR ) er skýrt getið í heimildum um uppruna gagnanna .